ขอให้ปรับปรุงพฤติกรรมของพนักงานขับรถและพนักงานเก็บค่าโดยสารรถโดยสารประจำทางสาย 150 (ปอ.)สีฟ้า ไม่ทราบหมายเลขทะเบียนรถ กรุงเทพมหานคร  เนื่องจากวันที่ 10 มีนาคม 2566 เวลาประมาณ 05.52 น. ข้าพเจ้าได้ใช้บริการรถสายดังกล่าว คนขับเพศชาย ไม่ทราบชื่อ-นามสกุล อายุประมาณ 50-55 ปี สูงประมาณ 165-170 ซม.และพนักงานเก็บค่าโดยสารเพศหญิง ไม่ทราบชื่อ-นามสกุล อายุประมาณ 40-45 ปี สูงประมาณ 160 ซม. ข้าพเจ้าขึ้นรถสายดังกล่าวตั้งแต่ป้ายตลาดบางกะปิ พบเห็นพฤติกรรมของพนักงานขับรถเล่นเกมส์ตั้งแต่ป้ายตลาดบางกะปิจนถึงประมาณตลาดอินทรักษ์ มีการพูดจาพร่ำบ่นโดยใช้ภาษาที่ไม่สุภาพ มีการเบรครถกระทันหัน กระชาก กระตุก เหมือนอารมณ์ไม่ดี เนื่องจากพร่ำบ่นเรื่องโดนหักเงินเดือน ไม่สวมแมสตลอดเส้นทางจนถึงศูนย์ราชการแจ้งวัฒนะ ต่อว่าผู้โดยสารที่เป็นผู้สูงอายุที่ขึ้นรถช้าให้รีบวิ่งขึ้นรถ และพนักงานเก็บค่าโดยสารเพศหญิง ใช้น้ำเสียงไม่สุภาพ พูดไม่มีหางเสียงกับผู้โดยสาร ลักษณะออกคำสั่ง ข้าพเจ้าประสงค์ให้ว่ากล่าวตักเตือนหรือลงโทษตามความเหมาะสมแก่พนักงานทั้งสองคน ว่าควรมีใจในการให้บริการถ้าคิดจะทำงานด้านบริการ จักขอบพระคุณยิ่ง (ข้าพเจ้าได้แนบภาพถ่ายของพนักงานทั้งสองคนมาพร้อมกับเรื่องร้องเรียนแล้ว)